Mississippi (geologi)

Mississippian (juga dikenali sebagai Karbon Bawah atau Karbon Awal) merupakan nama untuk subtempoh dalam skala masa geologi atau subsistem daripada rekod geologi. Ia merupakan subtempoh terawal pada tempoh Karbon yang berlangsung dari kira-kira 358.9 hingga 323.2 juta tahun yang lalu. Seperti kebanyakan unit geokronologi yang lain, lapisan dasar batu yang mentakrifkan subtempoh Mississippi dapat dikenal pasti dengan baik, tetapi tarikh mula dan tamat yang tepat tidak dapat dipastikan dalam julat beberapa juta tahun. Subtempoh Mississippi dinamakan demikian kerana batuan dengan usia ini terdedah di Lembah Mississippi.

Subtempoh Mississippi merupakan tempoh pemaraan marin di Hemisfera Utara: paras laut sangat tinggi sehingga hanya Benteng Perisai Fennoskandia dan Benteng Perisai Laurentia merupakan tanah kering. Kraton-kraton tersebut dikelilingi oleh beberapa sistem delta dan lagun yang luas, dan pemendapan karbonat pada pelantar benua sekitarnya dilitupi oleh laut cetek.Cesare Emiliani, Planet Earth: Cosmology, Geology, and the Evolution of Life and Environment 1992 496.

Di Amerika Utara, di mana selang itu terdiri terutamanya daripada batu kapur marin, ia dianggap sebagai tempoh geologi antara Devon dan Pennsylvania . Semasa Mississippian fasa penting orogeni berlaku di Pergunungan Appalachian . Skala masa geologi USGS menunjukkan hubungannya dengan tempoh lain. USGS Timescale

Di Eropah, subsistem Mississippi dan subsistem Pennsilvania dikumpulkan bersama menjadi sistem Karbon, dan kalau diikutkan mereka dirujuk sebagai subsistem Karbon Atas dan subsistem Karbon Bawah.

 Subbahagian 
Dalam skala masa geologi rasmi, subtempoh Mississippi dibahagikan kepada tiga peringkat:

 Serpukhovian (  hingga  mya)
 Visean (  hingga  mya)
 Tournaisian (  hingga  mya)

 Rujukan